Өзбекстан коронавируспен ауырған бір науқасқа қанша жұмсалатынын айтты
"Өзбекстан коронавируспен ауырған бір науқасқа қанша жұмсалатынын айтты" | "https://abai.kz/post/111204"
TITLE: Өзбекстан коронавируспен ауырған бір науқасқа қанша жұмсалатынын айтты
URL: https://abai.kz/post/111204
META: "Өзбекстан коронавируспен ауырған бір науқасқа қанша жұмсалатынын айтты" | "https://abai.kz/post/111204"
DATE: 25.04.2020
AUTHOR(s): Abai.kz
TOTAL WORDS: 97
TEXT: Өзбекстан үкіметі коронавируспен ауырып жатқан бір науқасты емдеуге 32 млн сум (3 мың доллар), ал жағдайы нашар, жансақтау бөлімінде жатқан науқасқа орта есеппен 64 млн сум (6,3 мың доллар) жұмсайды. Осылай деп Өзбекстанның денсаулық сақтау министрі Алишер Шодмонов мәлімдеді. Оның айтуынша, 14 күндік карантинде жатқан әрбір азаматқа орта есеппен 2,4 млн сум (237 доллар) шығын кетсе, індеттен айығып, қалпына келіп жатқан әрбір азаматқа 2,8 млн сум (276 доллар) жұмсалады. Коронавируспен ауырған науқастарды емдеуге 16 мың орын дайындалған, қосымша 20 мың адамға дәрі қоры бар. Ресми мәлімет бойынша, Өзбекстанда 1758 адамнан коронавирус анықталды. 561 науқас айығып шықты. Abai.kz
